Pavel Kandráč

Doc. JUDr. Pavel Kandráč, CSc. (* 30. september 1941, Prešov) je slovenský právnik, v rokoch 20022012 verejný ochranca práv.

Životopis 
V roku 1966 absolvoval Právnickú fakultu Univerzity Komenského v Bratislave (1986 doc., 1970 JUDr., 1984 CSc.; trestné právo).

Do novembra 1989 bol členom komunistickej strany, od roku 1971 právnik Ústredného výboru Národného frontu Slovenskej socialistickej republiky, do novembra 1989 prvý prodekan Právnickej fakulty UK v Bratislave.

Od 15. mája 1995 do 31. marca 2002 pôsobil ako dekan Právnickej fakulty Univerzity Mateja Bela v Banskej Bystrici.

Vo volebnom období 1998 – 2002 bol poslancom Národnej rady SR za HZDS. Dve 5-ročné funkčné obdobia pôsobil vo funkcii verejného ochrancu práv.

Osobný život 
Je ženatý a má jedného syna.

Referencie

Externé odkazy 
 Pavel Kandráč – životopis na webe Kancelárie verejného ochrancu práv
 Zoznam diel Pavla Kandráča v súbornom katalógu Slovenskej národnej knižnice

Osobnosti z Prešova
Slovenskí právnici
Členovia KSČ/KSS
Poslanci NR SR (1998 – 2002)
Verejní ochrancovia práv (Slovensko)
Dekani Právnickej fakulty Univerzity Mateja Bela v Banskej Bystrici
Prodekani vysokých škôl na Slovensku
Absolventi Právnickej fakulty Univerzity Komenského v Bratislave